ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
প্রতি ১ লক্ষ জনসংখ্যা পিছু বিশ্বে সবথেকে কম সংক্রমিত ভারতে এবং কোভিড-১৯ সংক্রমণে চিকিসাধীনের থেকে সুস্থ হয়ে যাওয়ার সংখ্যাও ক্রমশ বৃদ্ধি পাচ্ছে
নয়াদিল্লী, ২২ জুন, ২০২০
বিশ্ব স্বাস্থ্য সংস্থা  ২১শে জুন একটি প্রতিবেদনে জানিয়েছে ভারতে জনঘনত্ব বেশি হওয়া সত্ত্বেও প্রতি লক্ষে সংক্রমিতের হার সারা পৃথিবীর নিরিখে সবথেকে কম। ভারতে ১ লক্ষ জনসংখ্যা পিছু সংক্রমণের হার ৩০.০৪, যেখানে সারা পৃথিবীর হিসেব এর তিন গুন বেশী - ১১৪.৬৭। মার্কিন যুক্তরাষ্ট্রে প্রতি ১ লক্ষে ৬৭১.২৪ জন, জার্মানীতে ৫৮৩.৮৮ জন, স্পেনে ৫২৬.২২ জন এবং ব্রাজিলে ৪৮৯.৪২ জন যথাক্রমে সংক্রমিত হয়েছেন।
কোভিড-১৯ মহামারীর মোকাবিলায় রাজ্য ও কেন্দ্রশাসিত অঞ্চলগুলির সঙ্গে কেন্দ্রীয় সরকার সঠিকসময়ে, সক্রিয় ও যথাযথভাবে ব্যবস্থা গ্রহণের ফলে ভারতে প্রতি ১ লক্ষ জনের হিসেবে সংক্রমিতের হার সারা বিশ্বের নিরিখে সবথেকে কম।
এ পর্যন্ত মোট সুস্থ হয়ে ওঠার সংখ্যা ২,৩৭,১৯৫ জন। ৯৪৪০ জন রোগী গত ২৪ ঘন্টায় সুস্থ হয়েছেন। কোভিড সংক্রমিতদের সুস্থ হয়ে ওঠার হার ৫৫.৭৭শতাংশ। বর্তমানে ১,৭৪,৩৮৭ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন। অর্থাৎ আজকের হিসেব অনুযায়ী চিকিৎসাধীন রোগীদের থেকে ৬২,৮০৮ জন বেশী সুস্থ হয়ে উঠেছেন।
নমুনা পরীক্ষা করার জন্য দেশে পরীক্ষাগারের সংখ্যা ক্রমশ বৃদ্ধি পাছে। সরকারী পরীক্ষাগার ৭২৩টি ও বেসরকারি পরীক্ষাগার ২৬২টি ౼অর্থাৎ মোট ৯৮৫টি পরীক্ষাগার রয়েছে। এর মধ্যে ৩৫৪টি সরকারী ও ১৯৫টি বেসরকারী পরীক্ষাগারে  রিয়েল টাইম পিসিআরের মাধ্যমে, ৩৪১টি সরকারি ও ১৮টি বেসরকারী পরীক্ষাগারে  ট্রুন্যাটের মাধ্যমে এবং ২৮টি সরকারি ও ৪৯টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
এর ফলে নমুনা পরীক্ষার পরিমাণও ক্রমশ বৃদ্ধি পাচ্ছে। গত ২৪ ঘন্টায় ১,৪৩,২৬৭টি নমুনা পরীক্ষা করা হয়েছে। এ পর্যন্ত মোট ৬৯,৫০,৪৯৩টি নমুনার পরীক্ষা হয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/NS
প্রধানমন্ত্রীরদপ্তর
ডঃ রাম মনোহর লোহিয়ার জন্মবার্ষিকী উপলক্ষ্যে প্রধানমন্ত্রীর শ্রদ্ধাজ্ঞাপন
নয়াদিল্লি, ২৩ মার্চ, ২০২১
প্রধানমন্ত্রী শ্রী নরেন্দ্র মোদী ডঃ রাম মনোহর লোহিয়ার জন্মবার্ষিকী উপলক্ষ্যে শ্রদ্ধা জনিয়েছেন।
একটি ট্যুইটে প্রধানমন্ত্রী বলেন, ‘মহান স্বাধীনতা সংগ্রামী এবং সমাজবাদী চিন্তাবিদ ডঃ রাম মনোহর লোহিয়ার জন্মবার্ষিকী উপলক্ষ্যে তাঁকে সাদর শ্রদ্ধাঞ্জলি অর্পন করছি। তিনি নিজের প্রখর ব্যক্তিত্ব ও প্রগতিশীল দর্শনের মাধ্যমে দেশকে নতুন দিশা দেখানোর কাজ করেছেন। দেশের জন্য তাঁর অবদান দেশবাসীকে প্রেরণা জুগিয়ে যাবে’।
সড়কপরিবহণওমহাসড়কমন্ত্রক
মহাসড়কগুলিতে বিমানের জরুরি অবতরণের সংস্থান
নতুন দিল্লি, ৩০ মার্চ, ২০২২
ভারতীয় বায়ুসেনা দেশের মহাসড়কগুলিতে ২৮টি জায়গায় জরুরি ভিত্তিতে বিমান অবতরণের সংস্থান চিহ্নিত করেছে। অসমে ৫টি, পশ্চিমবঙ্গে ৪টি, অন্ধ্রপ্রদেশ, গুজরাট ও রাজস্থানে ৩টি করে, বিহার, হরিয়ানা, জম্মু-কাশ্মীর ও তামিলনাড়ুতে ২টি করে এবং পাঞ্জাব ও উত্তর প্রদেশে ১টি করে সংস্থান হয়েছে।
এই জরুরি অবতরণ ক্ষেত্রগুলি সামরিক বিমান এবং একই শ্রেণীর অসামরিক বিমান ব্যবহার করতে পারবে।
রাজ্যসভায় আজ এক প্রশ্নের লিখিত জবাবে কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি এই তথ্য জানিয়েছেন।
CG/SD/SKD/
(Visitor Counter : 78
প্রধানমন্ত্রীরদপ্তর
সারের ক্ষেত্রে স্বনির্ভরতা অর্জনে আর এক বিরাট সাফল্য
ন্যানো ইউরিয়ার পর ন্যানো ডিএপি অনুমোদন পেল
কৃষকদের জীবনযাত্রাকে আরও বেশি স্বাচ্ছন্দ্যময় করে তুলতে প্রধানমন্ত্রী একে এক গুরুত্বপূর্ণ পদক্ষেপ বলে আখ্যা দেন
নয়াদিল্লি, ৫ মার্চ, ২০২৩
ন্যানো ইউরিয়ার পর ভারত সরকার ন্যানো ডিএপি-কে অনুমোদন দিল। আমাদের কৃষক ভাই-বোনেদের জীবনযাত্রাকে আরও বেশি স্বাচ্ছন্দ্যময় করে তোলার লক্ষ্যে এই সিদ্ধান্ত এক গুরুত্বপূর্ণ পদক্ষেপ বলে প্রধানমন্ত্রী শ্রী নরেন্দ্র মোদী জানিয়েছেন। কেন্দ্রীয় রসায়ন এবং সার মন্ত্রী ডাঃ মনসুখ মান্ডব্যের এক ট্যুইটের প্রত্যুত্তরে প্রধানমন্ত্রী ট্যুইট করে বলেন;
“আমাদের কৃষক ভাই-বোনেদের জীবন আরও স্বাচ্ছন্দ্যময় করে তুলতে এটা এক উল্লেখযোগ্য পদক্ষেপ।”
PG/AB/NS
(
বিজ্ঞানওপ্রযুক্তিমন্ত্রক
নোভেল করোনা ভাইরাসের সঙ্গে বেঁচে থাকার পাঁচ রকমের পদ্ধতি
নতুনদিল্লি, ২ জুন, ২০২০
৭০ দিন লকডাউনের পর আনলক-১ শুরু হয়েছে। সরকারীভাবে পঞ্চম দফার লকডাউনে নিয়ন্ত্রিতভাবে অর্থনীতি ও স্বাভাবিক জীবন যাত্রা পরিচিত ছন্দে ফিরে আসছে। নতুন স্বাভাবিক জীবনের এটি সূচনা। বিশেষজ্ঞ ও আধিকারিকরা ‘ভাইরাসের সঙ্গে বেঁচে থাকার পদ্ধতি শেখা’র বিষয়ে নানা পরামর্শ দিচ্ছেন। এখনো এই ভাইরাসের টীকা আসতে দেরী আছে। কেন্দ্রের মূখ্য বিজ্ঞান উপদেষ্টা অধ্যাপক কে বিজয় রাঘবন ভাইরাসের সঙ্গে বেঁচে থাকার পাঁচ রকমের পদ্ধতির বিষয়ে বিস্তারিত ভাবে জানান।
অধ্যাপক রাঘবন বলেন, এই মহামারীর মোকাবিলা করার জন্য আমাদের নিজেদের কিছু অভ্যাস বদলাতে হবে।
১- বাড়ির বাইরে বের হলে মাস্ক পরতে হবে-
মানুষ যখন কথা বলে তখন মুখ থেকে হাজার খানেক থুতুর ফোঁটা বের হয়। নোভেল করোনা ভাইরাসে সংক্রমিত ব্যক্তিদের ওই থুতুর মধ্যে হাজার হাজার জীবাণু থাকে। থুতুর বড় ফোঁটাগুলি এক মিটারের মধ্যে মাটিতে পড়ে যায়। কিন্তু ছোট ফোঁটাগুলি বদ্ধ জায়গায় দীর্ঘক্ষণ বাতাসে ভেসে থাকে। এই ভাইরাসে সংক্রমিতদের অনেকের কোন বাহ্যিক লক্ষণ দেখা যায় না। তাই অনেকে বুঝতেও পারেন না, তিনি সংক্রমিত হয়েছেন, কি না। তাই মাস্ক পরে থাকলে নিজে এবং অন্য লোকও সংক্রমণের থেকে বাঁচতে পারবেন।
২- হাত ধোয়ার অভ্যাস তৈরি করতে হবে
বিশ্ব স্বাস্থ্য সংস্থা চীনে ৭৫,৪৬৫ জনের উপর একটি গবেষণা চালিয়ে দেখেছে, নোভেল করোনা ভাইরাস মুলত নাকের থেকে জলের ফোঁটা এবং ব্যক্তিগত সংস্পর্শের মাধ্যমে ছড়িয়ে পরে। তাই সংক্রমিত কেউ যখন কারো সংস্পর্শে সরাসরি আসেন, তখন তিনিও সংক্রমিত হন। অথবা যখন কোন সংক্রমিত ব্যক্তি দরজার হাতল, জলের কল ছোঁবেন, সেই জিনিস অন্য কেউ হাত দিলে তারও সংক্রমিত হবার আশঙ্কা থাকে। কারণ স্বাভাবিকভাবেই সেই হাত আমাদের মুখে চলে যায়। এ কারণে কমপক্ষে তিরিশ সেকেন্ড ধরে সাবান দিয়ে ভাল করে হাত ধুলে হাতে ভাইরাস থাকলে সেটি ধ্বংস হয়ে যাবে।
৩- সামাজিক দূরত্ব বজায় রাখা
সংক্রমিতের সরাসরি সংস্পর্শে এলে অথবা তার থেকে জীবাণু ছড়িয়ে পড়লে সেই জীবাণু অন্য কারো শ্বাসের সঙ্গে গেলে সে ও সংক্রমিত হতে পারে। দেখা গেছে সংক্রমিত ব্যক্তির থেকে জীবাণু এক মিটার দূর পর্যন্ত যেতে পারে। তাই দোকান-বাজার, অফিস, গণ পরিবহণে এক মিটার দূরত্ব বজায় রাখা জরুরী। অধ্যাপক রাঘবন জানান, কম বয়সীদের মধ্যে এই ভাইরাসের সংক্রমণের লক্ষণ দেখা যায় না। তাঁদের থেকে প্রবীণ নাগরিকরা সহজেই সংক্রমিত হতে পারেন। তাই শারীরিক দূরত্ব বজায় রাখা জরুরী।
৪- পরীক্ষা করা এবং শনাক্তকরণ
যদি কেউ কোভিড-১৯ এ সংক্রমিত হন, তাহলে তাঁর দ্রুত মনে করা উচিৎ তাঁর সংস্পর্শে কারা কারা এসেছেন। এবং সেই সব ব্যক্তিদেরও পরীক্ষা করা উচিৎ। তাহলেই এই ভাইরাসের সংক্রমনকে নিয়ন্ত্রণ করা যাবে।
৫- পৃথক ভাবে থাকা
কেউ যদি সংক্রমিত হন, তাহলে তাঁর তক্ষুণি আলাদা ভাবে থাকা উচিৎ। এর ফলে তাঁর সংস্পর্শে কেউ আসবেন না। এক্ষেত্রে তাঁর চিকিৎসা করারও সুবিধে হবে।
কেন্দ্রের মূখ্য বিজ্ঞান উপদেষ্টার দপ্তর জনবহুল এলাকায় স্বাস্থ্যবিধি ও পয়ঃনিষ্কাষণ ব্যবস্থার উপর একটি নির্দেশাবলী প্রকাশ করেছে। একই সঙ্গে মুখের আবরণ ঘরে তৈরির বিষয়েও বিস্তারিত ভাবে জানিয়েছে। বিভিন্ন ভারতীয় ভাষায় এটি পেতে চাইলে এই লিঙ্কে ক্লিক করুনঃ http://psa.gov.in/
CG/CB
(Visitor Counter : 488
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভায় অনুমোদন করল “প্রধানমন্ত্রী জি-বন যোজনা”
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনীতি বিষয়ক কমিটির বৈঠকে ‘প্রধানমন্ত্রী জি-বন’ বা জৈব ইন্ধন – বাতাবরণ অনুকূল ফসল অবশেষ নিবারণ যোজনা অনুমোদিত হল। লিগনসেলুলোসিক বায়োমাস এবং অন্য পুনর্নবীকরণযোগ্য পশুখাদ্য ব্যবহার করে সুসংহত বায়-ইথানল প্রকল্পগুলিকে আর্থিক সাহায্যের জন্য এই যোজনা।
২০১৮-১৯ থেকে ২০২৩-২৪ পর্যন্ত এই প্রকল্পকে মোট ১,৯৬৯.৫০ কোটি টাকা আর্থিক সাহায্য দেওয়া হবে। এর মধ্যে ১,৮০০ কোটি টাকা বরাদ্দ করা হয়েছে ১২টি বাণিজ্যিক প্রকল্পকে। ১৫০ কোটি টাকা বরাদ্দ করা হয়েছে ১০টি প্রদর্শনীয় প্রকল্পের জন্য। বাকি ৯.৫০ কোটি টাকা দেওয়া হবে প্রশাসনিক খরচ হিসেবে সেন্টার ফর হাই টেকনলজিকে ।
প্রথম পর্বে ২০১৮-১৯ থেকে ২০২২-২৩ পর্যন্ত ছ’টি বাণিজ্যিক এবং পাঁচটি প্রদর্শনীয় প্রকল্পকে আর্থিক সহায়তা দেওয়া হবে। দ্বিতীয় পর্বে, ২০২০-২১ থেকে ২০২৩-২৪ পর্যন্ত বাকি ছ’টি বাণিজ্যিক এবং পাঁচটি প্রদর্শনীয় প্রকল্পকে আর্থিক সাহায্য দেওয়া হবে। এই কর্মসূচির লক্ষ্য ২-জি ইথানল ক্ষেত্রকে উৎসাহ দেওয়া এবং উপযুক্ত পরিবেশ ব্যবস্থা গড়ে এই শিল্পকে সহায়তা করা।
এই কর্মসূচির অন্যান্য সুবিধাগুলি হল – জীবাশ্ম জ্বালানির পরিবর্তে জৈব জ্বালানির ব্যবহার বাড়িয়ে আমদানি নির্ভরতা কমানো। জীবাশ্ম জ্বালানির সঙ্গে জৈব জ্বালানির সঠিক মিশ্রণ ঘটিয়ে কার্বন নিঃসরণ কমানোও অন্যতম লক্ষ্য। মাঠেই ফসলের অবশেষ পোড়ানোর ফলে স্বাস্থ্যহানিকর প্রথা নিবারণের পাশাপাশি, কৃষকদের ফসলের অবশিষ্টাংশের জন্য আর্থিক সংস্থান করাও এর লক্ষ্য। ২-জি ইথানল প্রকল্প এবং বায়োমাস সরবরাহ শৃঙ্খলে গ্রাম এবং শহরে কর্মসংস্থান বৃদ্ধির পাশাপাশি, এর মাধ্যমে স্বচ্ছ ভারত মিশনের সাফল্য এবং দেশজ প্রযুক্তিতে দ্বিতীয় প্রজন্মের বায়োমাস থেকে ইথানল প্রযুক্তির রূপান্তর এই কর্মসূচির অন্যতম লক্ষ্য।
CG/AP/DM
(Visitor Counter : 126
স্বাস্থ্যওপরিবারকল্যাণমন্ত্রক
নতুন দিল্লীর এইমস-এর ৬৫তম প্রতিষ্ঠা বার্ষিকীর উদযাপন অনুষ্ঠানের উদ্বোধন করেছেন ডঃ হর্ষ বর্ধন
নয়াদিল্লী, ২৫ সেপ্টেম্বর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী এবং এইমস-এর সভাপতি ডঃ হর্ষ বর্ধন এই সংস্থার ৬৫তম প্রতিষ্ঠা বার্ষিকীর সূচনা করেছেন। এই অনুষ্ঠানে দপ্তরের প্রতিমন্ত্রী শ্রী অশ্বিনী কুমার চৌবে উপস্থিত ছিলেন। ১৯৫৬ সালের আজকের দিনে এইমস-এ এমবিবিএস পাঠক্রমের প্রথম ব্যাচের পড়াশোনা শুরু হয়েছিল।
কেন্দ্রীয় শিক্ষা মন্ত্রকের ন্যাশনাল ইন্সটিটিউট র্যাঙ্কিং ফ্রেমওয়ার্কের তালিকায় এইমস প্রথম স্থান দখল করায় ডঃ বর্ধন সন্তোষ প্রকাশ করেছেন। তিনি বলেছেন ১৯৫৬ সালে ভারতীয় সংসদ যে উদ্দেশ্য নিয়ে এই প্রতিষ্ঠান তৈরি করার উদ্যোগ গ্রহণ করেছিল তা সফল হয়েছে। স্বাস্থ্য ক্ষেত্রের পরিষেবার উন্নত মান এবং শিক্ষা ও গবেষণায় উল্লেখযোগ্য ভূমিকা রাখায় তিনি এই প্রতিষ্ঠানের প্রশংসা করেছেন।
ডঃ বর্ধন কোভিড মহামারীর মোকাবিলায় এই প্রতিষ্ঠানের ভূমিকার কথা স্মরণ করেছেন। তিনি বলেছেন, গত ৬ মাস ধরে কোভিড-১৯-এ সংক্রমিতদের চিকিৎসার জন্য এবং এই চিকিৎসার কাজে গবেষণা সহ অন্যান্য বিষয়ে সাহায্যের জন্য এই প্রতিষ্ঠান যে ভূমিকা পালন করেছে তার জন্য আমি কৃতজ্ঞ।
এই অনুষ্ঠানে শ্রী চৌবে কোভিডের সময়ে এইমস-এর চিকিৎসকদের নিরলস এবং স্বার্থহীন ভূমিকার প্রশংসা করেছেন। এখানে মার্কিন যুক্তরাষ্ট্র, ব্রিটেন, অস্ট্রেলিয়া, জার্মানী ইত্যাদি দেশ থেকেও ছাত্রছাত্রীরা পড়তে আসেন। অনুষ্ঠানে ডঃ বর্ধন এবং শ্রী চৌবে এইমস-এর শিক্ষক-শিক্ষিকাদের পুরস্কৃত করেছেন এবং উত্তীর্ণ ছাত্রছাত্রীদের পদক দিয়েছেন।
এই প্রতিষ্ঠানের গবেষণা শাখা কোভিড সংক্রান্ত যে নিয়মাবলী তৈরি করেছে অনুষ্ঠানে ডঃ বর্ধন সেটি প্রকাশ করেন। চন্ডীগড়ের পিজিআইএমইআর-এর অধ্যাপক দিগম্বর বেহেরা, এইমস-এর নির্দেশক অধ্যাপক রণদীপ গুলেরিয়া, শিক্ষা বিভাগের ডিন ডঃ অনিতা সাকসেনা সহ বর্ষীয়ান চিকিৎসকরা এই অনুষ্ঠানে উপস্থিত ছিলেন।
CG/CB/NS
(Visitor Counter : 113
নারীওশিশুবিকাশমন্ত্রক
স্তন্যপান সম্পর্কে অভিভাবকদের সচেতন ও উৎসাহদানে গুরুত্ব বিশ্ব স্তন্যপান সপ্তাহ পয়লা থেকে ৭ই আগস্ট
নয়াদিল্লি, ০২ আগস্ট, ২০১৯
কেন্দ্রীয় মহিলা ও শিশু কল্যাণ মন্ত্রকের অধীন খাদ্য ও পুষ্টি পর্ষদ বিশ্ব স্তন্যপান সপ্তাহ উদযাপন উপলক্ষে একাধিক কর্মসূচি গ্রহণ করেছে। এ বছর স্তন্যপান সপ্তাহ উদযাপনে গুরুত্ব দেওয়া হয়েছে স্তন্যপানের প্রসার, প্রচার এবং উৎসাহদানে। স্তন্যপান সম্পর্কে অভিভাবকদের সচেতন করে তুলতে এবার বিশেষ গুরুত্ব দেওয়া হচ্ছে। এই লক্ষ্যে ৩০টি রাজ্য ও কেন্দ্রশাসিত অঞ্চলের ৪৩টি সার্বজনীন খাদ্য ও পুষ্টি ইউনিটে রাজ্যের স্বাস্থ্য, গৃহবিজ্ঞান কলেজ, চিকিৎসা প্রতিষ্ঠান ও বিশ্ববিদ্যালয় সহ সংশ্লিষ্ট সব পক্ষকে সামিল করে অঙ্গনওয়াড়ি কেন্দ্রগুলিতে অন্নপ্রাশন কর্মসূচি ও ক্যুইজ প্রতিযোগিতার আয়োজন করা হয়েছে।
বিশ্ব স্তন্যপান সপ্তাহের উদ্দেশ্য হ’ল – স্তন্যপান সম্পর্কে পিতামাতাদের সচেতন করে তোলা; স্তন্যপান শিশুর জন্য সুরক্ষিত পদ্ধতি হিসাবে অভিভাবকদের উৎসাহিত করে তোলা; স্তন্যপানের গুরুত্ব সম্পর্কে সচেতনতার পাশাপাশি, শিশুর ছ’মাস বয়সের পর স্তন্যপান অব্যাহত রাখা এবং সেই সঙ্গে পর্যাপ্ত ও পরিপূরক পুষ্টি প্রদান; স্তন্যপানের গুরুত্ব সম্পর্কে পুস্তিকা প্রচার।
স্তন্যপানের ফলে মা ও শিশুর উভয়েরই স্বাস্থ্য ভালো থাকে। শিশুর এই অভ্যাস তাকে পেটের বিভিন্ন রোগ এবং শ্বাস-প্রশ্বাসজনিত সংক্রমণ থেকে রক্ষা করে। এর ফলে, নবজাতক মৃত্যু হার হ্রাস পায়। এছাড়াও, নিয়মিত স্তন্যপান করালে মায়েদের স্তন ক্যান্সার, জরায়ু ক্যান্সার, মধুমেহ ও হৃদ রোগের ঝুঁকি কমে। সমীক্ষায় জানা গেছে যে, শিশুরা নিয়মিত স্তন্যপান করলে তাদের স্থূলতাজনিত বিভিন্ন রোগ ও মধুমেহ রোগের সম্ভাবনা কমে। শিশুদের স্তন্যপানের ফলে মস্তিষ্কের বিকাশ ও বুদ্ধি আরও ক্ষুরধার হয়।
SSS/BD/SB
(Visitor Counter : 138
কেন্দ্রীয়মন্ত্রিসভা
পর্যটন ক্ষেত্রে সহযোগিতা জোরদার করতে ভারত-কোরিয়া মউ স্বাক্ষরে মন্ত্রিসভার সায়
নয়াদিল্লি, ০১ নভেম্বর, ২০১৮
পর্যটন ক্ষেত্রে সহযোগিতা জোরদার করতে ভারত ও কোরিয়ার মধ্যে সমঝোতাপত্র স্বাক্ষরে কেন্দ্রীয় মন্ত্রিসভা অনুমোদন জানিয়েছে। নতুন দিল্লীতে আজ প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে গৃহীত এই সিদ্ধান্তের ফলে দু-দেশের মধ্যে পর্যটন ক্ষেত্রে দ্বিপাক্ষিক সহযোগিতা বৃদ্ধি পাবে।
এই চুক্তি স্বাক্ষরে মূল উদ্দেশ্য ভারত ও কোরিয়ার মধ্যে পর্যটন সম্পর্কিত তথ্যের আদান-প্রদান ও দু-দেশের পর্যটন শিল্পে যুক্ত সংশ্লিষ্ট বিভিন্ন পক্ষ, যেমন- হোটেল ও ট্যুর অপারেটরদের মধ্যে সহযোগিতা স্হাপনে উৎসাহ প্রদান করা। পর্যটন ও আতিথিয়েতা ক্ষেত্রে বিনিয়োগে উৎসাহ এই ক্ষেত্রে মানবসম্পদ বিকাশে সহযোগিতা বৃদ্ধিতে আদান-প্রদান ইত্যাদি। এছাড়া পর্যটনের প্রসারের লক্ষ্যে দু-দেশের ট্যুর অপারেটর, সংবাদমাধ্যম ও বিশিষ্ট ব্যক্তিরা একে অপরের দেশে সফর করবে। চুক্তিতে একে অপরের দেশের পর্যটন মেলা ও প্রদর্শনীতে অংশ নেওয়া সহ পর্যটনের প্রসারের লক্ষে বিভিন্ন স্হানের উন্নয়ন ও প্রচার সংক্রান্ত অভিজ্ঞতা ভাগ করে নেওয়ার কথাও বলা হয়েছে। এই চুক্তির লক্ষ্য দু-দেশেই নিরাপদ পর্যটন ব্যবস্হা গড়ে তোলা।
প্রসঙ্গত ভারত ও কোরিয়ার মধ্যে দৃঢ় কূটনৈতিক ও অর্থনৈতিক সম্পর্ক গড়ে উঠেছে। এখন পর্যটনের ক্ষেত্রেও সহযোগিতা দৃঢ় করতে দুটি দেশই আগ্রহী। পূর্ব এশিয়ার মধ্যে কোরিয়া থেকে বহু পর্যটক ভারতে সফরে আসেন।
CG/SC/NS/…
(Visitor Counter : 98
প্রধানমন্ত্রীরদপ্তর
উত্তরপ্রদেশের আগরায় বাস দূর্ঘটনায় প্রাণহানির ঘটনায় প্রধানমন্ত্রীর শোক প্রকাশ
নয়াদিল্লি, ০৮ জুলাই, ২০১৯
প্রধানমন্ত্রী শ্রী নরেন্দ্র মোদী উত্তরপ্রদেশের আগরায় বাস দূর্ঘটনায় প্রাণহানীর ঘটনায় শোকপ্রকাশ করেছেন।
প্রধানমন্ত্রী বলেন ‘উত্তরপ্রদেশের আগরায় বাস দূর্ঘটনায় আমি গভীরভাবে মর্মাহত। যেসমস্ত পরিবার এই ঘটনায় তাঁদের নিকটজনেদের হারালেন, তাঁদের প্রতি আমার সমবেদনা রইল। আহতদের আমি দ্রুত আরোগ্য কামনা করছি। রাজ্য সরকার এবং স্হানীয় প্রশাসন দূর্ঘটনায় ক্ষতিগ্রস্হদের সবরকমের সহযোগিতার ব্যবস্হা করছে।’
CG/CB/NS
(Visitor Counter : 84
কর্মী, জন-অভিযোগএবংপেনশনমন্ত্রক
কোভিড-১৯ সংক্রান্ত জন অভিযোগ ও পরামর্শ খতিয়ে দেখে নির্দিষ্ট সময়ের মধ্যে ব্যবস্থা গ্রহণের জন্য ২০০৫ সালের বিপর্যয় মোকাবিলা আইনের আওতায় ক্ষমতাপ্রাপ্ত আধিকারিক গোষ্ঠী ১০-এর সিদ্ধান্ত
নতুনদিল্লি, ৩১ মার্চ, ২০২০
কোভিড-১৯ সংক্রান্ত জন অভিযোগ ও পরামর্শ খতিয়ে দেখে নির্দিষ্ট সময়ের মধ্যে ব্যবস্থা গ্রহণের জন্য ২০০৫ সালের বিপর্যয় মোকাবিলা আইনের আওতায় ‘ক্ষমতাপ্রাপ্ত আধিকারিক গোষ্ঠী ১০’ আজ বৈঠকে বসে। বৈঠকে উপস্থিত ছিলেন মানব সম্পদ উন্নয়ন মন্ত্রকের সচিব, শ্রী অমিত খারে, জন অভিযোগ দপ্তরের সচিব ডঃ ক্ষত্রপতি শিবাজী, স্বরাষ্ট্র মন্ত্রকের যুগ্ম সচিব শ্রী আশুতোষ অগ্নিহোত্রী, ক্যাবিনেট সচিবালয়ের নির্দেশক শ্রীমতী মীরা মোহান্তী সহ প্রধানমন্ত্রীর দপ্তরের পদস্থ আধিকারিকরা। বৈঠকে বেশ কিছু সিদ্ধান্ত নেওয়া হয়।
জন অভিযোগসমূহ :
প্রশাসনিক সংস্কার ও জন অভিযোগ দপ্তর ৫ জন আধিকারিককে নিয়ে একটি কারীগরী দল গঠন করবে। এই দল কোভিড-১৯ এর বিষয়ে দপ্তরের পোর্টালে দৈনন্দিন জমা পড়া পরামর্শ ও অভিযোগগুলির তালিকা তৈরি করবে।
প্রশাসনিক সংস্কার ও জন অভিযোগ দপ্তর কোভিড-১৯ এর অভিযোগগুলির দ্রুত নিষ্পত্তির জন্য সব কেন্দ্র সরকারী মন্ত্রক ও দপ্তর এবং রাজ্য সরকারের জন্য একটি নীতি নির্দেশিকা তৈরি করবে। দপ্তর এই লক্ষ্যে জাতীয় প্রস্তুতি সমীক্ষা ২০২০ তৈরি করবে। যেখানে কেন্দ্রের অ্যাসিস্ট্যান্ট সেক্রেটারি পদে গত ৫ বছরে কর্মরত ২৬৬ জন আইএএস আধিকারিক ২৩টি প্রশ্নের উওর দেবেন। তার উপর ভিত্তি করে পরবর্তী উদ্যোগ গ্রহণ করা হবে।
কোভিড -১৯ এর পরামর্শ সমূহ:
যে সব পরামর্শগুলি জমা পড়বে সেগুলি MyGov.in. পোর্টালে পাঠানো হবে। এই পোর্টালে ইতিমধ্যে ৪৬হাজারের বেশি পরামর্শ জমা পড়েছে। সেগুলি বাস্তবায়নের জন্য প্রক্রিয়া শুরু হবে।
CG/CB
(Visitor Counter : 90
বিদ্যুৎমন্ত্রক
জাতীয় জলবিদ্যুৎ নিগমের ৩০ সেপ্টেম্বর শেষ হওয়া ষান্মাসিকে মোট মুনাফা ১০ শতাংশ বেড়েছে
নয়াদিল্লি, ১২ নভেম্বর, ২০২১
জাতীয় জলবিদ্যুৎ নিগম  – এর ৩০ সেপ্টেম্বর শেষ হওয়া ষান্মাসিকে মোট মুনাফা ১০ শতাংশ বেড়েছে। চলতি অর্থবর্ষের প্রথম ছ’মাসে নিগমের মুনাফার পরিমাণ দাঁড়িয়েছে ২ হাজার ২১৭ কোটি টাকা। গত অর্থবর্ষে আলোচ্য সময়ে মুনাফার পরিমাণ ছিল ২ হাজার ২১ কোটি টাকা।
নিগমের শেয়ার একত্রিত করে চলতি অর্থবর্ষের প্রথম ছ’মাসে মুনাফার পরিমাণ ২ হাজার ২৪৩ কোটি টাকা, যা গত অর্থবর্ষে একই সময়ে মুনাফার পরিমাণ ১ হাজার ৯৬০ কোটি টাকার তুলনায় ১৪ শতাংশ বেশি।
নিগমের পরিচালন পর্ষদের বৈঠকে গতকাল ষান্মাসিক এই আর্থিক ফলাফল অনুমোদিত হয়েছে।
উল্লেখ করা যেতে পারে, জাতীয় জলবিদ্যুৎ নিগম ভারতের অগ্রণী জলবিদ্যুৎ উৎপাদক সংস্থা। বায়ু ও সৌরশক্তি সহ নিগমের মোট পুনর্নবীকরণযোগ্য শক্তি উৎপাদন ক্ষমতা ৭ হাজার ৭১ মেগাওয়াট। যৌথ উদ্যোগে বর্তমানে নিগমের ৯টি প্রকল্পের কাজ চলছে। সম্মিলিতভাবে এই প্রকল্পগুলি থেকে মোট বিদ্যুৎ উৎপাদন ক্ষমতা ৫ হাজার ৯৯৯ মেগাওয়াট। এছাড়াও, আরও ১৫টি প্রকল্প থেকে ১০ হাজার ৭৮৭ মেগাওয়াট বিদ্যুৎ উৎপাদনের সম্ভাবনা রয়েছে। বর্তমানে এই ১৫টি প্রকল্প থেকে বিদ্যুৎ উৎপাদনের বিষয়টি ছাড়পত্র পাওয়ার অপেক্ষায় রয়েছে। জলবিদ্যুৎ উৎপাদনের পাশাপাশি, নিগম সারা দেশে সৌর ও বায়ু বিদ্যুৎ উৎপাদনের পরিকল্পনা করছে।
CG/BD/SB
(Visitor Counter : 109
স্বরাষ্ট্র মন্ত্রক
ভারতরত্ন বাবাসাহেব আম্বেদকরের মহাপরিনির্বাণ দিবসে শ্রদ্ধা জানালেন শ্রী অমিত শাহ
নয়াদিল্লি, ০৬ ডিসেম্বর, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ ভারতরত্ন বাবাসাহেব ডঃ বি আর আম্বেদকরের মহাপরিনির্বাণ দিবসে শ্রদ্ধা জানিয়েছেন। এক ট্যুইটে শ্রী শাহ জানিয়েছেন, “মহাপরিনির্বাণ দিবসে বাবাসাহেবের প্রতি আমার বিনম্র শ্রদ্ধা, যিনি সমগ্র জাতিকে এক ভবিষ্যতমুখী ও সর্বব্যাপী সংবিধান উপহার দিয়েছিলেন, যা আজও দেশের অগ্রগতি, সমৃদ্ধি ও সমতার পথ সুগম করছে। বাবাসাহেবের পদচিহ্ন অনুসরণ করে মোদী সরকার সমাজের বঞ্চিত শ্রেণী, যাঁরা দশকের পর দশক উন্নয়ন প্রক্রিয়া থেকে বাদ পড়েছিলেন, তাঁদের কল্যাণে অঙ্গীকারবদ্ধ”।
প্রধানমন্ত্রীরদপ্তর
বিজু পট্টনায়েকের জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ৫ই মার্চ , ২০২১
প্রধানমন্ত্রী শ্রী নরেন্দ্র মোদী বিজু পট্টনায়েকের জন্মদিনে , তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “ বিজু বাবুর জন্মদিনে তাঁকে শ্রদ্ধা জানাই। ভারতের জন্য তাঁর ভবিষ্যৎ পরিকল্পনা, মানুষের ক্ষমতায়ন ও সামাজিক ন্যায় আমাদের সকলকে অনুপ্রাণিত করে। ওডিশার প্রগতির জন্য তাঁর উদ্যোগের বিষয়ে রাষ্ট্র গর্বিত।“
প্রধানমন্ত্রীরদপ্তর
প্রধানমন্ত্রী ১৭ই ফেব্রুয়ারি ন্যাসকমের টেকনোলজি অ্যান্ড লিডারশিপ ফোরামে বক্তব্য রাখবেন
নয়াদিল্লী, ১৫ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী ১৭ই ফেব্রুয়ারি বেলা ১২.৩০ মিনিটে ভিডিও কনফারেন্সের মাধ্যমে ন্যাসকমের টেকনোলজি অ্যান্ড লিডারশিপ ফোরামএ বক্তব্য রাখবেন।
এনটিএলএফ-এর প্রসঙ্গে
এনটিএলএফ-এর ২৯তম অধিবেশন ১৭-১৯এ ফেব্রুয়ারি আয়োজিত হবে। ন্যাশনাল অ্যাসোসিয়েশন অফ সফ্টওয়্যার অ্যান্ড সার্ভিস কোম্পানিজ এর এই ফ্ল্যাগশিপ কর্মসূচির এবারের মূল ভাবনা ‘উন্নত স্বাভাবিক অবস্থার দিকে ভবিষ্যৎ গঠন’। ৩০টির বেশি দেশের ১৬০০ অংশগ্রহণকারী ৩ দিনের এই ফোরামে যোগ দেবেন। যেখানে ৩০টির বেশি পণ্য সামগ্রী প্রদর্শিত হবে।
সামাজিকন্যায়ওক্ষমতায়নমন্ত্রক
তৃতীয় লিঙ্গের উন্নতিসাধন
নয়াদিল্লি, ২ জুলাই, ২০১৯
সামাজিক ন্যায় ও ক্ষমতায়ন মন্ত্রক আজ লোকসভায় ‘তৃতীয় লিঙ্গ  বিল, ২০১৯’ পেশ করেছে। সমাজে তৃতীয় লিঙ্গের মানুষদের বৈষম্য ও হয়রানি প্রতিরোধ করতে এবং তাঁদের মূলস্রোতে ফিরিয়ে আনাই এই বিলের উদ্দেশ্য।
শ্রম ও কর্মসংস্থান মন্ত্রক সূত্রে জানানো হয়েছে, কর্মচারী রাজ্য বিমা আইনের আওতায় কর্মচারীরা অসুস্থ হলে মাতৃত্বকালীন সময় এবং পেশাগত কারণে আঘাতপ্রাপ্ত হলে নির্দিষ্ট সুযোগ-সুবিধা পেয়ে থাকেন। এই আইন অনুযায়ী, লিঙ্গের কারণে যাতে কেউ বৈষম্যের শিকার না হন না তা নিশ্চিত করা। যদি তৃতীয় লিঙ্গের কোন ব্যক্তি কোন সংস্থায় কর্মরত থাকেন, তাহলে এই আইনের আওতায় তাঁরাও ঐসব সুযোগ-সুবিধা পাওয়ার অধিকারী হবেন। সুতরাং, ইএসআই আইনে কোন সংশোধনীর প্রয়োজন নেই।
লোকসভায় এক প্রশ্নের লিখিত জবাবে কেন্দ্রীয় সামাজিক ন্যায় ও ক্ষমতায়ন দপ্তরের প্রতিমন্ত্রী শ্রী রতনলাল কাটারিয়া এই তথ্য জানিয়েছেন।
CG/CB/DM
(Visitor Counter : 106
ক্ষুদ্র, অতিক্ষুদ্রওমাঝারিশিল্পমন্ত্রক
অল্প মূলধনে অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে বেশি কর্মসংস্থানের সুযোগ
নয়াদিল্লি, ১১ জুলাই, ২০১৯
জাতীয় নমুনা সমীক্ষা কার্যালয় দ্বারা ৭৩তম জাতীয় নমুনা সমীক্ষায় দেখা গেছে, ২০১৫-১৬ অর্থ বছরে অকৃষি অতিক্ষুদ্র, ক্ষুদ্র ও মাঝারি শিল্পোদ্যোগগুলিতে কর্মীর সংখ্যা ১১ কোটি ১০ লক্ষ।
প্রধানমন্ত্রীর কর্মসংস্থান বৃদ্ধি কর্মসূচিতে ক্ষুদ্র উদ্যোগগুলিতে কর্মসংস্থান সৃষ্টি হয়েছে ২০১৪-১৫ ৩ লক্ষ ৫৮ হাজার, ২০১৫-১৬-য় ৩ লক্ষ ২৩ হাজার, ২০১৬-১৭-তে ৪ লক্ষ ৮ হাজার, ২০১৭-১৮-য় ৩ লক্ষ ৮১ হাজার এবং ২০১৮-১৯-এ ৫ লক্ষ ৮৭ হাজার।
অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে আনুপাতিক কম মূলধন ব্যবহার করেই অনেক বেশি কর্মসংস্থানের সুযোগ তৈরি করা যায়। অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক প্রধানমন্ত্রী কর্মসংস্থান বৃদ্ধির কর্মসূচি রূপায়ণ করছে। এটির লক্ষ্য নিজ রোজগার সুবিধা সৃষ্টি করা যার জন্য ঋণ-ভিত্তিক ভর্তুকি দেওয়া হয়ে থাকে।
প্রসঙ্গত উল্লেখ্য, গত তিন বছরে প্রধানমন্ত্রী কর্মসংস্থান বৃদ্ধি কর্মসূচিতে পশ্চিমবঙ্গে ২০১৬-১৭-য় কর্মসংস্থানের লক্ষ্য ছিল ২২,৭২০ এবং কর্মসংস্থান হয়েছে ২৬,৬০৪। ২০১৭-১৮-য় কর্মসংস্থানের লক্ষ্য ছিল ১৩,৯০৪ এবং কর্মসংস্থান হয়েছে ১০,৯২৮। ২০১৮-১৯-এ কর্মসংস্থানের লক্ষ্য ছিল ২০,৪৪০ এবং কর্মসংস্থান হয়েছে ১৯,৩০৪।
রিজার্ভ ব্যাঙ্কের দেওয়া তথ্যানুযায়ী, গত তিন বছরে রাষ্ট্রায়ত্ত ব্যাঙ্কগুলি থেকে অতিক্ষুদ্র, ক্ষুদ্র ও মাঝারি শিল্পগুলিকে দেওয়া বকেয়া ঋণের পরিমাণ বৃদ্ধি পেয়েছে। ২০১৭-র মার্চে এর পরিমাণ ছিল ১০ লক্ষ ৭০ হাজার ১২৯ টাকা ৪৮ পয়সা, ২০১৮-র মার্চে সেই পরিমাণ দাঁড়ায় ১১ লক্ষ ৪৯ হাজার ৩৫৩ টাকা ৮৩ পয়সা এবং ২০১৯-এর ঐ একই সময়ে এর পরিমাণ দাঁড়িয়েছে ১৪ লক্ষ ৯৭ হাজার ৬৮৭ টাকা ১০ পয়সা।
লোকসভায় এক প্রশ্নের লিখিত জবাবে এই তথ্য জানিয়েছেন অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি।
CG/AP/DM
(Visitor Counter : 85
তথ্যওসম্প্রচারমন্ত্রক
পিএমজেডিওয়াই প্রকল্পের মাধ্যমে দেশের প্রান্তিক মানুষরা ব্যাঙ্কিং পরিষেবার সুবিধে পেয়েছেন বলে ব্যাঙ্ক আধিকারিকরা মন্তব্য করলেন
কলকাতা, ২৯ আগস্ট, ২০২০
শেখ নাসিরুদ্দিন এবং তাঁর পরিবারের টাকা জমানোর কোন উপায় ছিল না। প্রধানমন্ত্রী জন ধন যোজনা -এর আওতায় ১০হাজার টাকা মূলধন হিসেবে পাওয়ার পর তিনি মুড়ি আর চা-এর হকারি ব্যবসা শুরু করেন। এই টাকায় ব্যবসা শুরু করার পর শেখ নাসিরুদ্দিনের জীবনে পরিবর্তন এলো। তাঁর ব্যবসায় লাভ হওয়ার পর, তিনি নিজের ছোট্ট ব্যবসা বাড়ানোর জন্য বঙ্গীয় গ্রামীণ বিকাশ ব্যাঙ্ক -এর কাছে ওভারড্রাফটের পরিমাণ বাড়ানোর আবেদন জানান। শেখ নাসিরুদ্দিন ব্যাঙ্কের কাছে অত্যন্ত কৃতজ্ঞ কারণ কোভিড অতিমারীর আবহে তাঁর মা-এর ব্যাঙ্ক থেকে পিএমজেডিওয়াই অ্যাকাউন্টে তিনবার ৫০০টাকা করে তুলতে পেরেছেন। দেশের আর্থিক অবস্থার পরিবর্তনের জন্য পিএমজেডিওয়াই-এর সাহায্যে পশ্চিমবঙ্গের বিভিন্ন প্রান্তে এই রকমের-ই প্রচুর সাফল্যের ঘটনা আমরা কান পাতলেই শুনতে পাব।
এই প্রসঙ্গে স্টেট ব্যাঙ্ক অফ ইন্ডিয়ার এফআই অ্যান্ড এমএমের ডিজিএম শ্রীমতী কুহু গাঙ্গুলি জানান, ব্যাঙ্ক অ্যাকাউন্ট না থাকায় যারা দীর্ঘদিন ধরে নগদ লেনদেনে অভ্যস্ত ছিলেন, আজ তাঁরা জিরো ব্যালেন্সের জন ধন আকাউন্ট খুলতে পেরেছেন ব্যাঙ্কে। তাঁরা, তাঁদের খরচ এবং সঞ্চয়ের বিস্তারিত তথ্য জানতে পারছেন, এমনকি সেভিংস অ্যাকাউন্টের সুবাদে অর্থ সঞ্চয় বাবদ সুদ পাচ্ছেন ব্যাঙ্ক থেকে। স্টেট ব্যাঙ্কের রাজ্য জুড়ে এক কোটি ৪৪লক্ষ জন ধন অ্যাকাউন্টে ৪,৬০০কোটি টাকা জমা রয়েছে। এর মধ্যে ১.৮৯% হল জিরো ব্যালেন্স অ্যাকাউন্ট। প্রেস ইনফরমেশন ব্যুরো কলকাতা এবং ফিল্ড আউটরিচ ব্যুরো চুঁচুড়া আয়োজিত ‘পিএমজেডিওয়াই এর সুফল এবং সমাজে তার প্রভাব’౼শীর্ষক এক ওয়েবিনারে বক্তব্য রাখতে গিয়ে শ্রীমতী গাঙ্গুলি আরো জানান, মহিলাদের অ্যাকাউন্টে মোট ১,৮০কোটি টাকা পাঠানো হয়েছে। অনুষ্ঠানে ইন্ডিয়ান ব্যাঙ্ক -এর চিফ ম্যানেজার শ্রীমতী লিলিমা চৌধুরী, বিজিভিবি-র ম্যানেজার  শ্রী তথাগত মৈত্র, পাঞ্জাব ন্যাশনাল ব্যাঙ্কের এফআই সেলের এসএম শ্রী সুনীল কুমার যাদব, পিএমজেডিওয়াই-এর কয়েকজন সুবিধাভোগী, অসরকারী সংগঠন ও সংবাদমাধ্যমের প্রতিনিধিরা উপস্থিত ছিলেন। তথ্য ও সম্প্রচার মন্ত্রকের পূর্বাঞ্চলের অতিরিক্ত মহানির্দেশক শ্রীমতী জেন নামচু এই ওয়েবিনারের উদ্বোধন করেন।
শ্রীমতী চৌধুরীর মতে পিএমজেডিওয়াই-এর মাধ্যমে দেশে যারা ব্যাঙ্কিং পরিষেবার বাইরে ছিলেন, তাঁরা যেমন এই পরিষেবার আওতায় এসেছেন, আবার অসংগঠিত ক্ষেত্রের মানুষজন, এর মাধ্যমে বীমা সুরক্ষা-সহ ব্যাঙ্কিং পরিষেবার নানান সুযোগ সুবিধা পাচ্ছেন।
শ্রী তথাগত মৈত্র বলেন, পিএমজেডিওয়াই-এর আওতায় বিজিভিবি-র রাজ্যজুড়ে ৪৩,১৪,৭৩১টি অ্যাকাউন্ট রয়েছে। এছাড়াও, ৩১ জুলাই-এর হিসেবে ৩,৩১,৭৩২জন সুবিধেভোগী প্রধানমন্ত্রী সুরক্ষা বীমা যোজনার আওতাধীন। অন্যদিকে, ১৫,৪৫১জন প্রধানমন্ত্রী মুদ্রা যোজনার সুবিধে পাচ্ছেন। ব্যাঙ্ক ৪,১১,৩৫৪টি রুপে কার্ড গ্রাহকদের মধ্যে বিতরণ করেছে।
পিএমজেডিওয়াই সম্পর্কে তাঁদের ব্যাঙ্কের মতামত এই ওয়েবিনারে জানিয়েছেন পাঞ্জাব ন্যাশনাল ব্যাঙ্কের শ্রী সুনীল কুমার যাদব। ওই ব্যাঙ্কের ডিজিএম শ্রী অনিল কুমার সিনহা-ও এই অনুষ্ঠানে উপস্থিত ছিলেন পর্যবেক্ষক হিসেবে।
SSS/CB
(Visitor Counter : 18